stanford-oval/wikipedia huggingface dataset:
חיל הנחתים של ארצות הברית

| --- | --- |
  
סמל חיל הנחתים האמריקני
 Semper Fidelis 
 פרטים
 מדינה:  ארצות הברית ארצות הברית
 שיוך:  הכוחות המזוינים של ארצות הברית
 בסיס האם:  בסיס חיל הנחתים קוונטיקו, הפנטגון 
 אירועים ותאריכים
 תקופת הפעילות:  11 ביולי 1798 – הווה (226 שנים) 
 מקים היחידה:  Samuel Nicholas 
 מלחמות:  משבר לבנון (1958), המלחמה הבלתי רשמית בין ארצות הברית לצרפת, מבצע זעם דחוף, מבצע קניון אל דוראדו, מלחמת איראן-עיראק, מבצע רצון טוב, הכוח הרב לאומי, מלחמת וייטנאם, מבצע טופר העיט, מלחמת קוריאה, מלחמת העולם השנייה, Operation Prime Chance, מבצע פריינג מאנטיס, מבצע כוח מכוון, מבצע כוח מאוחד, מלחמת אפגניסטן, Operation Nimble Archer, האזורים האסורים לטיסה בעיראק, מלחמת המפרץ, מלחמת האזרחים בסומליה, הפלישה האמריקאית לפנמה, מלחמת עיראק, התערבות מדינות ההסכמה במלחמת האזרחים ברוסיה, Mexican Border War, מלחמת ארצות הברית-מקסיקו, מלחמת האופיום השנייה, Reform War, מלחמת האזרחים האמריקנית, מלחמות הסמינול, מלחמת 1812, המלחמה הברברית השניה, המלחמה הברברית הראשונה, מלחמת העולם הראשונה, Shimonoseki Campaign, מלחמת אזרחים מקומית, United States occupation of the Dominican Republic, מלחמת ארצות הברית-הפיליפינים, מרד הבוקסרים, United States expedition to Korea, United States occupation of Haiti, מלחמת ארצות הברית-ספרד, הכיבוש האמריקני של ניקרגואה, מלחמות הבננה, מבצע שחר האודיסיאה 
 פיקוד
 יחידת אם:  הכוחות המזוינים של ארצות הברית
 דרגת המפקד:   גנרל
 מפקד נוכחי:  אריק סמית'
 עיטורים
 פרס אוסקר לסרט התיעודי הקצר הטוב ביותר (15 במרץ 1945)  Republic of Korea Presidential Unit Citation  צלב הגבורה של דרום וייטנאם  Civil Actions Medal  Philippine Republic Presidential Unit Citation  Valorous Unit Award  Meritorious Unit Commendation  Navy Unit Commendation  Joint Meritorious Unit Award 
 
| --- | --- |

 
 זרועות
  צבא ארצות הברית
  צי ארצות הברית
  חיל האוויר של ארצות הברית
  חיל הנחתים של ארצות הברית
  משמר החופים של ארצות הברית
  חיל החלל של ארצות הברית
 עיטורים ומבנה פיקודי
 עיטורי הכוחות המזוינים של ארצות הברית
 דרגות הכוחות המזוינים של ארצות הברית
 נשיא ארצות הברית
 מזכיר ההגנה של ארצות הברית
 פיקוד קרבי מאוחד
 היסטוריה צבאית
 היסטוריה צבאית של ארצות הברית
 היסטוריה של ארצות הברית
 חוק גולדווטר-ניקולס
חיל הנחתים של ארצות הברית (באנגלית: United States Marine Corps-USMC) הוא אחת הזרועות בכוחות המזוינים של ארצות הברית. מטרתו המקורית הייתה התמחות של חיל רגלים בלחימה ימית (הגנה על ספינות ותקיפתן) ולוחמה אמפיבית (נחיתה מהים). החיל כפוף למחלקת הצי של ארצות הברית, בדומה לחיל הים. נכון לשנת 2017 משרתים בו 182,000 חיילים בשירות סדיר ו-38,500 חיילים בשירות מילואים.
המוטו של החיל הוא SEMPER FIDELIS (בתרגום מלטינית: תמיד נאמן).
היסטוריה

החיל נוסד ב-10 בנובמבר 1775, במהלך מלחמת העצמאות האמריקנית, בהחלטת הקונגרס הקונטיננטלי. גיוס הנחתים הראשונים נערך בעיר פילדלפיה, והם הוצבו על ספינות של חיל הים. יחידת הנחתים פורקה אחרי סיום המלחמה באפריל 1783 והוקמה מחדש ב-11 ביולי 1798.
הנחתים השתתפו במלחמות נגד שודדי ים בים התיכון, במה שהאמריקאים מכנים המלחמות הברבריות או מלחמות טריפולי (הראשונה קרתה בשנים 1801–1805 והשנייה הייתה בשנת 1815). מכאן ישנו המשפט בהמנון חיל הנחתים "לחופי טריפולי".
הנחתים השתתפו במלחמת ארצות הברית–מקסיקו בשנים 1846–1848, ובמידה פחותה גם במלחמת האזרחים האמריקנית בשנים 1861–1865. בסוף המאה ה-19 החיל פעל בקוריאה, קובה, הפיליפינים וסין. בתחילת המאה ה-20 החיל פעל במרכז אמריקה, והתמחה בלחימת גרילה.
במלחמת העולם הראשונה החיל פעל בעיקר בצרפת, ונחשב ליחידה המצליחה ביותר של הצבא האמריקני. החיילים הגרמנים, שהתרשמו מלחימתם של הנחתים, כינו אותם "כלבי השטן" - כינוי שהנחתים אימצו בגאווה.
במלחמת העולם השנייה החיל פעל בעיקר בזירת האוקיינוס השקט, נגד הצבא היפני. במהלך המלחמה מבנה החיל התרחב, משתי חטיבות בלבד לשש דיוויזיות של חיל רגלים וחמש כנפות, עם 132 טייסות אוויר. הקרבות הקשים ביותר של החיל במלחמה נערכו באיים גוודלקנל, איוו ג'ימה ואוקינאווה. שתי דיוויזיות פורקו אחרי המלחמה.
במלחמת קוריאה החיל פעל לצד צבא היבשה, ולחם בהצלחה נגד כוחות הצבא הסיני שחדרו לקוריאה, עד שנאלץ לסגת.
במלחמת וייטנאם החיל לחם בקרבות רבים, לרבות הקרבות בדה נאנג ובקה-סאן. הנחתים היו בין הכוחות הראשונים שהוצבו בווייטנאם, והאחרונים שעזבו את המדינה, אחרי פינוי השגרירות האמריקנית בעיר סייגון.
ב-23 באוקטובר 1983 הותקפו מגורי הנחתים בעיר ביירות בלבנון - באירוע, שהוביל ליציאת האמריקנים מלבנון, נהרגו 241 אמריקנים. במלחמת המפרץ הנחתים שחררו את כווית מהכיבוש העיראקי, ובשנת 1995 כוח של החיל חילץ את טייס חיל האוויר סקוט או'גריידי, שנאלץ לנטוש את מטוסו מעל בוסניה.
החל ממרץ 2003, השתתף החיל באופן משמעותי בלחימה במלחמת עיראק. בין השאר, החיל הוביל את התקיפות בעיר פלוג'ה בשנת 2004.
יחידות עיקריות

כנפות אוויר:
כל כנף מקבילה לדיוויזיה ומורכבת משלושה להקים (מקבילים לרגימנט), בכל להק שלוש טייסות בהן כ-24 כלי טיס.
כנף הנחתים הראשונה - באוקינאווה, יפן.
כנף הנחתים השנייה - בצפון קרוליינה, הכנף הגדולה ביותר.
כנף הנחתים השלישית - בקליפורניה.
כנף הנחתים הרביעית - יחידת מילואים.
החיל מפעיל מטוסי קרב מדגם F-35 לייטנינג II,‏ F/A-18 והארייר II, מטוסי תובלה מדגם הרקולס, מטוסי לוחמה אלקטרונית מדגם EA-6B, מסוקי קרב מדגם סופר-קוברה, מסוקי סער ותובלה מדגם בל UH-1 אירוקוי, סי סטאליון, סי קינג, בל-בואינג V-22 ובלק הוק וכלי טיס בלתי מאוישים (כטב"מ).
דיוויזיות חיל רגלים:
דיוויזיית הנחתים הראשונה - בבסיס פנדלטון שבקליפורניה
דיוויזיית הנחתים השנייה - בבסיס קמפ לאז'ון שבקרוליינה הצפונית
דיוויזיית הנחתים השלישית - באוקינאווה
דיוויזיית הנחתים הרביעית - בניו אורלינס שבלואיזיאנה - יחידת מילואים
בסיס האימונים המרכזי של החיל נמצא בקוונטיקו שבוירג'יניה, ומשמש גם את ה-FBI וה-DEA.
נוסף על כך משויכת לחיל תזמורת חיל הנחתים של ארצות הברית, המהווה את התזמורת הנשיאותית הרשמית.
פיקודים מרכזיים

פיקוד כוחות חיל הנחתים - אחראי להכשרה ואימון יחידות הנחתים ולגזרת האוקיינוס האטלנטי
כוחות הנחתים בפיקוד הפסיפי - אחראי לתמיכה בפעילות פיקוד האינדו-פסיפי של ארצות הברית
פיקוד המבצעים המיוחדים של חיל הנחתים
פיקוד כוחות המילואים של הנחתים
פיקוד פיתוח הלוחמה של הנחתים
פיקוד האימונים וההדרכה של הנחתים
כוחות משימה

החיל מרכיב כוחות משימה עצמאיים בשלושה גדלים עיקריים, בהתאם למשימות. כל כוח מכונה "כוח משימה אווירי-קרקעי" (MAGTF בקיצור), ומורכב מארבע יחידות - יחידת פיקוד, יחידות קרב קרקעית (רגלים, שריון, תותחנים, הנדסה קרבית ויחידות מיוחדות), יחידת קרב אווירית (מטוסים ומסוקים) ויחידה תומכת לחימה (קשר, חימוש, רפואה, תחזוקה ועוד). ארבע היחידות העיקריות היבשתיות הן חיל רגלים, חיל הנדסה קרבית, חיל תותחנים וחיל שריון.
יחידת משלוח של הנחתים (MEU) - כוח משימה קטן, שמוכשר לבצע מבצעים מיוחדים. מפקד הכוח הוא קצין בדרגת קולונל. כולל גדוד חיל רגלים בסיוע טנקים, תותחים וכלים נוספים, וטייסת משולבת של מטוסים ומסוקים. בכל אחד מחמשת הציים של חיל הים האמריקני הוצבו שלוש יחידות משלוח, ויחידה נוספת מוצבת באוקינאווה.
חטיבת משלוח של הנחתים (MEB) - כוח משימה בינוני. כולל חטיבת חיל רגלים.
כוח משלוח של הנחתים (MEF) - כוח משימה גדול. כולל דיוויזיית חיל רגלים, רגימנט תותחנים, חיל הנדסה, מספר גדודי שריון, גדודים נוספים וכנף אווירית. כוחות סיור נפרשו במלחמת המפרץ בשנת 1991, ובמלחמת עיראק בשנת 2003.
כוח המשלוח הראשון של חיל הנחתים - נותן מענה לפיקוד מרכז של ארצות הברית ולפיקוד האינדו-פסיפי של ארצות הברית. כולל את הדיוויזיה הראשונה, הכנף השלישית, קבוצת הלוגיסטיקה הראשונה וקבוצת המודיעין הראשונה
כוח המשלוח השני של חיל הנחתים - מתמקד בעיקר במענה לזירה הצפון-אטלנטית, אירופה ואפריקה. כולל את הדיוויזיה השנייה, הכנף השנייה, קבוצת הלוגיסטיקה השנייה וקבוצת המודיעין שנייה.
כוח המשלוח השלישי של חיל הנחתים - מתמקד בזירה הפסיפית. כולל את הדיוויזיה השלישית, הכנף הראשונה, קבוצת הלוגיסטיקה השלישית וקבוצת המודיעין השלישית
סיירת חיל הנחתים - פלוגות כוחות מיוחדים סיור וקומנדו, אשר מתפקדות בחיל הנחתים כפלוגת סיור לחדירות עמוקות טווח לעומק מערכי האויב, כמשמר קדמי של דיוויזיות הרגלים של הנחתים וכן ככוח למבצעים מיוחדים. אנשי הסיירת מתמחים בלוחמה זעירה, צניחה וצניחה חופשית, צלילה, לוחמה בטרור וחבלה.
אמצעי לחימה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חיל הנחתים של ארצות הברית מפעיל מגוון אמצעי לחימה בהם נשק קל, כלי רכב ורכב קרבי משוריין, ארטילריה קלה, כלי שיט וכלי טיס.
אמצעי לחימה > נשק קל

הנשק האישי של חיילי המרינס הוא רובי סער מדגמי M16A4 (ארוך) ו-M4 קרבין.
אקדח שירות: ברטה M9A1, כאשר לאחרונה חוזר לשירות ה-M45A1, גרסה מודרנית של הקולט M1911.
מקלעים: מאג M240, מקלע M249, מקלעון M27 IAR ומקלע כבד M2 בראונינג.
רובי קלע סער: M25, רובה M14 DMR, רובה M39 EMR ורובה SR-25 Mk 11.
רובי צלפים: רובה M40 בריחי מדגמי A3 ו-A5, רובי SR-25 Mk 11 ו-M110 SASS חצי-אוטומטיים, רובה בארט M107 נגד חומרים.
רקטות נגד טנקים: M72 לאו, B-300 SMAW ו-AT4.
טילים נגד טנקים: BGM-71 TOW ו-FGM-148 ג'אוולין.
אמצעי לחימה > כלי טיס פעילים > מטוסים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
מטוסים
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| C-9 Skytrain II   דגם B   ("רכבת אווירית") |  | ארצות הברית ארצות הברית | משנת 1968 | מטוס תובלה | C-9B - 2 |  |  |  |
| F/A-18 Hornet   דגמים A,C,D   ("דבור") |  | ארצות הברית ארצות הברית | משנת 1983 | מטוס מבוסס נושאת מטוסים, מטוס קרב | F/A-18A - 48   F/A-18C - 86   F/A-18D - 95 | מלחמת עיראק, מלחמת אפגניסטן |  |  |
| F-35 לייטנינג II   דגם B   ("ברק 2") |  | ארצות הברית ארצות הברית | משנת 2015 | מטוס מבוסס נושאת מטוסים, מטוס קרב | F-35B - 340 | מבצע חירות מתמשכת |  |  |
| KC-130   דגמים F,R,T,J |  | ארצות הברית ארצות הברית | משנת 1962 | תדלוק אווירי | KC-130F - 5   KC-130R - 2   KC-130T - 28   KC-130J - 46 |  |  |  |
| Cessna UC-35   דגמים C,D |  | ארצות הברית ארצות הברית | משנת 1969 | מטוס נוסעים | UC-35C - 2   UC-35D - 10 |  |  |  |
אמצעי לחימה > כלי טיס פעילים > מסוקים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
מסוקי קרב
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| AH-1 SuperCobra   דגם W   ("סופר קוברה") |  | ארצות הברית ארצות הברית | משנת 1986 | מסוק קרב | AH-1W - 153 | מלחמת המפרץ, מלחמת עיראק |  |  |
| AH-1Z Viper   דגם Z   ("צפע") |  | ארצות הברית ארצות הברית | משנת 2010 | מסוק קרב | AH-1Z - 28 | מלחמת עיראק |  |  |
מסוקי סער
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| ‏CH-46E   דגם E   ("אביר ים") |  | ארצות הברית ארצות הברית | משנת 1981 | מסוק סער, מסוק תובלה | CH-46E - 111 | מלחמת וייטנאם, מלחמת המפרץ מלחמת עיראק, מלחמת אפגניסטן |  |  |
| סירוסקי CH-53E סופר סטליון ("סופר פר הרבעה") |  | ארצות הברית ארצות הברית | משנת 2010 | מסוק סער, מסוק תובלה | CH-53E - 139 | מלחמת עיראק, מלחמת אפגניסטן |  |  |
| UH-1N Twin Huey   דגם N   ("טווין יואי") |  | ארצות הברית ארצות הברית | משנת 1970 | מסוק סער | UH-1N - 88 | מלחמת עיראק |  |  |
| UH-1Y Venom   דגם Y   ("ארס") |  | ארצות הברית ארצות הברית | משנת 2008 | מסוק סער | UH-1Y - 31 |  |  |  |
אחרים
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| סירוסקי SH-3 סי קינג   דגם D   ("מלך הים") |  | ארצות הברית ארצות הברית | משנת 1961 | תובלת אח"מים | ‏ VH-3D - 11 |  |  |  |
| VH-53 Sea Stallion   דגם D   ("סי סטליון") |  | ארצות הברית ארצות הברית | משנת 1966 | מסוק תובלה של אנשי VIP | ‏ VH-53D - 2 |  |  |  |
| VH-60 Whitehawk   דגם N   ("נץ לבן") |  | ארצות הברית ארצות הברית | משנת 1979 | תובלת אח"מים | ‏ VH-60N - 7 |  |  |  |
אמצעי לחימה > כלי טיס פעילים > אחרים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
‏ המראה ונחיתה קצרה ואנכית
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| AV-8B Harrier II   דגם B   ("הרייר") |  | ארצות הברית ארצות הברית   בריטניה בריטניה | משנת 1985 | VTOL - מטוס תקיפה | AV-8B - 99 | מלחמת אפגניסטן |  |  |
| MV-22 Osprey   דגם B   ("עיט הדגים") |  | ארצות הברית ארצות הברית | משנת 2007 | VTOL - מטה רוטור, מסוק רב משימתי | MV-22B - 126 | מלחמת אפגניסטן |  |  |
| TAV-8B Harrier II   דגם B   ("הרייר") |  | ארצות הברית ארצות הברית   בריטניה בריטניה | משנת 1985 | VTOL - מטוס אימון | TAV-8B - 19 |  |  |  |
| F-35 Lightning II   דגם B   ("ברק") |  | ארצות הברית ארצות הברית | משנת 2015 | VTOL ו-STOL - מטוס קרב | F-35B - 21 |  |  |  |
אמצעי לחימה > תרגילים

פגיון ירוק, הוא תרגיל צבאי בן חמישה ימים הנערך מדי שנה במרכז הלחימה הקרקעית של חיל הנחתים.
ראו גם

יושב ראש המטות המשולבים
חיל הנחתים המלכותי
חיל הנחתים הרוסי
הערות שוליים

↑  Department of Defense (DoD) Releases Fiscal Year 2017 President’s Budget Proposal, אתר משרד הגנה האמריקאי
↑  יגיל הנקין, בשבח הנחילים, מערכות 418, ‏ אפריל 2008, עמוד 12, "בזמן הקרב על מאגר צ'וסין במלחמת קוריאה הצהיר קולונל לואיס "צ'סטי" פולר, עוזרו של מפקד דיוויזיית הנחתים הראשונה: 'חיפשנו את האויב כבר כמה ימים. סוף-סוף מצאנו אותו. הם מכתרים אותנו. זה מקל על הבעיה שלנו למצוא את הברנשים האלה ולהרוג אותם'. מה שבעיני אדם אחד נחשב לסיטואציה מייאשת, עשוי להיחשב בעיני האחר להזדמנות".
| חיל הנחתים של ארצות הברית |
| --- | --- | --- |
| מחלקת הצי | מזכיר הצי • מפקד חיל הנחתים |  |
| פיקודים מרכזיים | פיקוד כוחות חיל הנחתים • כוחות הנחתים בפיקוד הפסיפי  • פיקוד המבצעים המיוחדים • פיתוח הלוחמה • פיקוד המילואים  • פיקוד האימונים וההדרכה |  |
| כוחות משימה ויחידות עיקריות | כוח המשלוח הראשון • כוח המשלוח השני • כוח המשלוח השלישי •  דיוויזיית הנחתים הראשונה • דיוויזיית הנחתים השנייה • דיוויזיית הנחתים השלישית • דיוויזיית הנחתים הרביעית • כנף הנחתים הראשונה • כנף הנחתים השנייה • כנף הנחתים השלישית • כנף הנחתים הרביעית • בסיס חיל הנחתים קוונטיקו |  |
| --- | --- |
בקרת זהויות :  NLI: 987007526386305171  PLWABN: 9811777650105606  BIBSYS: 1006252  BNC: 000777681  BnF: cb119366070 (data)  CiNii: DA04132998  GND: 1029267-6  ISNI: 0000 0004 0405 1577  LCCN: n78095328  LNB: 000202362  MusicBrainz: dee4544e-7a09-417b-81d6-86df42c3e29a  NDL: 00276291  NKC: kn20031205002  NLA: 35568887  NLG: 223857  NLK: KAB202015798  NSK: 000775912  SNAC: w6pp2x8f  SUDOC: 027292118  Trove: 999185  VIAF: 153063409   WorldCat (עם VIAF): 153063409 
דגל חיל הנחתים
מחלקת לוחמים של הנדסה קרבית של חיל הנחתים האמריקני, פועלת בעיראק, 2004.
לוחמי חיל הנחתים יורים במקלע כבד M2 בראונינג באימון.
צלף של חיל הנחתים יורה ברובה M40A5.
נחתים מניפים את דגל ארצות הברית בקרב איוו ג'ימה, 23 בפברואר 1945. צילום: ג'ו רוזנטל, Associated Press
חייל מארינס יורה ב-M16A4
חיל האוויר הרוסי הקיסרי

| --- | --- |
רונדל חיל האוויר הרוסי הקיסרי
רונדל חיל האוויר הרוסי הקיסרי
 פרטים
 כינוי:  חיל האוויר הקיסרי
 מדינה:  רוסיה האימפריה הרוסית
 שיוך:  משרד המלחמה
 סוג:  חיל אוויר
 אירועים ותאריכים
 תקופת הפעילות:  1910–1917 (כ־7 שנים)
 מלחמות:  מלחמת העולם הראשונה
 נתוני היחידה
 כוח אדם:  לוחמים בשירות סדיר
 ציוד עיקרי:  מטוסים אמפיביים ומטוסים
 פיקוד
 יחידת אם:  צבא האימפריה הרוסית
 מפקדים:  אלכסיי מיכאילוביץ'
חיל האוויר הרוסי הקיסרי (ברוסית: Императорский военно-воздушный флот России; רשמית: הצי האווירי הצבאי הקיסרי) הייתה זרוע האוויר של הכוחות המזוינים של האימפריה הרוסית. החיל הוקם ב-1910 כאחד מחילות האוויר הוותיקים בעולם.
טייסים בולטים

יבגראף קרוטן - לזכותו כ-15–20 הפלות של מטוסי אויב במהלך מלחמת העולם הראשונה. נהרג בשנת 1917 במהלך חזרה מטיסה מבצעית.
אלכסנדר קזקוב - לזכותו 17 הפלות. התאבד במהלך שרותו בצבא לבן.
פאבל ארגייב - לזכותו 15 הפלות. נהרג בתאונה אווירית בצ'כיה.
אלכסנדר סברסקי - לזכותו 13 הפלות. נפטר בשנת 1974 בארצות הברית.
איוואן סמירנוב - לזכותו 12 הפלות. השתתף במלחמת העולם השנייה כטייס בחיל האוויר ההולנדי.
התעופה הימית הרוסית

נושאת הכדורים הפורחים הרוסית הראשונה הוכנסה לשירות הצי הרוסי הקיסרי לראשונה כבר ב-1904, כאשר הנושאת "רוס", נרכשה על ידי הרוזן סטרוגאנוב בגרמניה ונתרמה לצי. הנושאת יכלה לשאת 8 ספינת אוויר וכדור פורח אחד ולמעשה נחשבת לנושאת המטוסים הרוסית הראשונה, אך היא נמכרה לבסוף ב-1909 בשל העדר תקציב עבור תחזוקתה. ב-1910 כמה מהנדסים רוסיים הציעו למשרד המלחמה להכין פרויקטים לבניית נושאות מטוסים ימיים עבור הצי הרוסי הקיסרי, אך כולן בוטלו בשל התקציב העצום שדרשו ורק בתחילת מלחמת העולם הראשונה הוסבו כמה ספינות קרב ומשחתות לנושאות מטוסים ימיים וברשות רוסיה פעלו אז 11 נושאות מטוסים ימיים ומטוסים צבאיים.
ראו גם

חיל האוויר הסובייטי
חיל האוויר הרוסי
חיל התעופה הנפרד, 1890
אלכסנדר קובאנקו, ממייסדי חיל האוויר הרוסי, 1904
"האביר הרוסי" - המטוס הרב-מנועי הראשון מתוצרת סיקורסקי.
יוליוס ג'ייקובס

| --- | --- |
יוליוס ג'ייקובס
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  11 באפריל 1892 מנצ'סטר, הממלכה המאוחדת של בריטניה הגדולה ואירלנד 
 פטירה:  22 ביולי 1946 (בגיל 54) כ"ג בתמוז תש"ו 
 מדינה:  הממלכה המאוחדת 
 מקום קבורה:  בית הקברות היהודי בהר הזיתים 
 מקום מגורים:  בית לוי אשכול 
 השכלה:  אוניברסיטת ויקטוריה של מנצ'סטר 
 מספר צאצאים:  2 
 
יוליוס יהודה ג'ייקובס (באנגלית: Julius Jacobs; ‏11 באפריל 1892 – 22 ביולי 1946) היה הפקיד היהודי הבכיר בממשלת המנדט הבריטי בארץ ישראל, שכיהן גם כסגן מזכיר הממשלה וסגן מושל ירושלים. היה בין מפקדי הגדודים העבריים, ממייסדי התזמורת הפילהרמונית בארץ ישראל ונהרג בפיצוץ מלון המלך דוד בשנת 1946.
קורות חיים

יוליוס ג׳ייקובס נולד במנצ'סטר שבאנגליה, בשנת 1892, להיימן (הלל) ושרה. בקרב בני משפחתו היו פעילים ציונים, כדוגמת אחיו, נורמן (נתן) מאיר ג׳ייקובס, שהיה יושב ראש ההתאחדות הציונית בעיר. הוא קיבל חינוך יהודי מסורתי יחד עם חינוך מדעי כללי. מוסמך אוניברסיטת מנצ'סטר במדעים.
במהלך מלחמת העולם הראשונה שירת בצבא הבריטי והגיע עד לדרגת קפטן. עם הקמת הגדודים העבריים הצטרף לגדוד העברי הראשון, היה השליש הגדודי וכך הגיע לארץ ישראל והשתתף בקרבות שניהל הגדוד בהרי אפרים ובכיבוש מעבר הירדן מצפון ליריחו. לאחר המלחמה נשאר בארץ ישראל, ומשנת 1920 עד 1927 היה המזכיר הכללי של ההנהלה הציונית בירושלים. אחר כך כיהן כמנהל לשכת העלייה של ההנהלה הציונית בתל אביב. כשהוקמה האוניברסיטה העברית קיבל משרת מרצה במחלקה לכימיה.
ג׳ייקובס נישא לנחמה דונדיקוב, שנמנתה עם אחת המשפחות הידועות ברחובות. ביתם בשכונת רחביה בירושלים, בית יוליוס ג'ייקובס, שימש כעבור שנים כמעונו הרשמי של ראש ממשלת ישראל.
במשך 19 שנים, מ-1927 עד מותו ב-1946, שירת בתפקידים שונים בממשלת המנדט. תפקידו הראשון היה מפקח במחלקת ההגירה, תפקיד בו פעל לקדם את עלייתם של יהודי גרמניה. ב־1933 התמנה ג'ייקובס לאחד מסגניו של המזכיר הראשי של ממשלת המנדט, ולימים היה הסגן הראשי. היה זה התפקיד הבכיר ביותר של יהודי בממשל המנדט בימיו.
ב-22 ביולי 1946 נהרג בפיצוץ מלון המלך דוד, בו נהרגו 91 אנשים, ביניהם 17 יהודים. גופתו חולצה מתחת להריסות באותו יום וזוהתה בידי גיסו, משה סמילנסקי (נשותיהם של סמילנסקי וג'ייקובס היו אחיות).
ג׳ייקובס נקבר למחרת בהר הזיתים. בשנות השלטון הירדני בירושלים הרסו הירדנים את חלק מהקברים בבית העלמין כדי לבנות את כביש הגישה למלון אינטרקונטיננטל, וביניהם, גם את קברו. לאחר מלחמת ששת הימים קיבצו אנשי חברה קדישא את עצמות הנקברים באזור ההרוס וקברו אותן מחדש בקבר אחים.
יוליוס ג׳ייקובס הותיר אחריו אלמנה ושני ילדים: אלכסנדר "סנדי", עורך דין וטייס במילואים, שנספה בתאונה אווירית ערב מבצע קדש ורות, פעילת זכויות אדם שהייתה נשואה לפול קידר.
בשכונת נווה יעקב בירושלים נקרא רחוב על שמו ועל שמו של אחד ההרוגים האחרים בפיצוץ מלון המלך דוד (רחוב "ויקטור ויוליוס" על שמם של ויקטור לוי ויוליוס ג'ייקובס).
ראו גם

בית יוליוס ג'ייקובס
לקריאה נוספת

'ג'יקובס, יוליוס', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז/ 1937, עמ' 133. (הספר בקטלוג ULI)
ישראל גולדמן, "יהודי בריטי בקונפליקט: יוליוס ג'ייקובס, בכיר הפקידים היהודים בממשל המנדט", עת־מול 243, תשע"ו, עמ' 28–30
הערות שוליים

↑  אמנון רמון, דוקטור מול דוקטור גר, בעמ' 54
↑  אמנון רמון, דוקטור מול דוקטור גר, עמ' 175
↑  2nd Jew Named to Palestine Government Secretariat, Jewish Telegraphic Agency, ‏2015-03-20 (באנגלית אמריקאית)
↑  חקירת מותם של קרבנות "מלון המלך דוד", דבר, 8 בספטמבר 1946
↑  קורות החיים של אלכסנדר (סנדי) זייקובס, באתר "יזכור" של משרד הביטחון
| --- | --- |
בקרת זהויות :  NLI: 987007584067505171  VIAF: 834146461679527732618   WorldCat (עם VIAF): 834146461679527732618 
מצבות בקבר האחים, ערב יום הזיכרון תשע"ז
טרטור

ערך זה עוסק במרק קר שמקורו בבלקן. אם התכוונתם לענישה גופנית בלתי פורמלית בצה"ל, ראו .
| --- | --- |

טרטור בולגרי
 
 מאכלים
 סוג:  cold sweet soup 
 מטבח:  המטבח הבלקני, המטבח הבולגרי, המטבח המקדוני 
 מרכיבים עיקריים:  קאטיק, אגוז מלך, מלפפון, שום 
 
טַרַטוֹר (באלבנית: taratorë; בבולגרית: таратор; במקדונית: таратор,‏ таратур‏ או тартор) הוא מרק קר שמקורו בבלקן. טרטור מוגש בדרך כלל בקיץ באלבניה, בבולגריה ובמקדוניה. המרק מורכב לרוב מיוגורט, ממלפפונים, משום, משמיר וממים. המנה מוגשת לאחר קירור או אפילו עם קרח. ניתן להוסיף למרק שמן צמחי או פלפל שחור. בגרסאות מקומיות של המרק מוסיפים חומץ, אגוזים או לחם לצד המרק. בגרסאות נפוצות פחות מוחלפים המלפפונים בחסה או בגזר.
הטרטור הוכנס למטבח הישראלי על ידי יהודי בולגריה, אשר נהגו להכינו בעיקר לארוחת בוקר של ימי שבת או לארוחות חלביות בחגים, בעיקר חג השבועות.
ראו גם

צזיקי
אירית רוזנבלום

| --- | --- |

 לידה:  1959 (בת 66 בערך) 
 מדינה:  ישראל 
 השכלה:  אוניברסיטת תל אביב 
 פרסים והוקרה:  פרס רפפורט, 2017
 
אירית רוזנבלום (נולדה בשם אירית למל ב-1959) היא עורכת דין ישראלית, מייסדת ומנכ"לית ארגון "משפחה חדשה".
ביוגרפיה

רוזנבלום נולדה בירושלים. הוריה היו ניצולי שואה - אימה, בתיה לבית גרפונקל (1928–2012) נולדה בשלזיה ואביה, דב למל, נולד בעיר בנדין בחבל זגלמביה. רוזנבלום ואחיה, צביקה ויוסי חונכו באורח חיים מסורתי. לרונזבלום תארים במשפטים ובפילוסופיה מאוניברסיטת תל אביב. בצעירותה השתתפה בחוגי דרמה ועסקה בבונאות במסגרת תיאטרון 'פנס-ננס', בו בנתה את הבובות והופיעה כשהיא מדבבת את כולן בעצמה.
בשנים 1997–2004 כיהנה כסגנית וממלאת מקום ראש המועצה המקומית שוהם. בשנת 1998 הקימה את ארגון "משפחה חדשה" במסגרתו היא פועלת להרחבת ההכרה בזכויות אדם בישראל, בין היתר באמצעות פרויקט "בנק זרע לחיילים", מאבק להכרה בשימוש בטכנולוגיות פוריות מעבר לגבולות המקום והזמן, ובנישואים אזרחיים בישראל.
הישגים בתחום המשפט

בשנת 2002 הייתה הראשונה שערכה בישראל טקס נישואין אזרחי, בגינת מועצת שוהם, בני זוג שעלו מברית המועצות לשעבר והיו פסולי חיתון כי יהדותו של החתן שהייתה מוטלת בספק.
בשנת 2007 ייצגה את הוריו של קיוון כהן, שנהרג בפעילות מבצעית בעזה, בעתירה נגד היועץ המשפטי לממשלה לאפשר להם לעשות שימוש בזרע בנם. באותה שנה השיקה לראשונה את "תעודת הזוגיות", שבאמצעותה יכולים בני זוג שאינם נשואים רשמית להצהיר על זוגיותם.
בשנת 2009 ניהלה מאבק משפטי שהסתיים בהקמת ועדה של המוסד לביטוח לאומי להכרה בזכויות בני זוג מאותו מין. באותה שנה ניהלה בתל אביב את טקס "חתונת המאה" במסגרת אירועי 100 השנים להיוסדה של העיר, ובה השיאה בני זוג מאותו המין.
בסוף שנת 2009 זכתה בפסק דין בעניין אשר בו ייצגה את בני משפחתו של חייל שנפטר ואישה אשר ביקשה להפוך לאם ילדיו מזרע שהשאיר לפני מותו. פסק הדין משמש מפנה רעיוני לתפיסת המערכת המשפטית, באשר לזכות האדם לבקש את המשכיותו לאחר מותו.
ב-2010 ייצגה בבית המשפט את שלושה אבות הומוסקסואלים שהביאו לעולם ילדים באמצעות פונדקאות בהודו, שהמדינה סירבה להכיר באבהותם ולאפשר להם להביא את ילדיהם לישראל.
ב-2013 נבחרה כחברת ועדת האקדמיה ללשון העברית ל"מונחי המשפחה המשולבת והמשפחה החדשה".
ב-2020 ייצגה זוג לסביות בערעור שהגישה המדינה בדרישה ששלושת ילדיהן ייבדקו על-ידי עובדת סוציאלית כדי להסדיר את מעמד ההורות שלהן. בעקבות פרסום פסק הדין הונחה הדרג המקצועי במשרד הרווחה לבחון מחדש את המדיניות הקיימת.
בשנת 2022 זכתה בתביעה כנגד המדינה לאפשר שימוש בזרעו של חייל בן 20 שנהרג בפעילות מבצעית, לאחר שבית המשפט קיבל את עדות אביו של החייל לגבי רצונו של בנו לאפשר את המשכיותו באמצעות אישה שתהיה אם מזרעו.
בשנת 2024 במהלך מלחמת "חרבות ברזל" יזמה רוזנבלום את פרויקט "אחריי", שמנגיש לחיילים את האפשרות להשאיר כתב רצון לשימוש בזרע במקרה של פטירה. באותה שנה גם פנתה למשרד הפנים בבקשה למחוק את סעיפי המצב האישי ואת שם בני הזוג מספח תעודת הזהות, בדומה לנהוג ברישום בדרכונים ומטעמי צנעת הפרט.
הישגים בתחום המשפט > פרסומים

מדינת ישראל נגד המשפחה החדשה - מסמך העקרונות של ארגון "משפחה חדשה" (2013).
בגן של אלוהים – תולדות המהפכה המשפחתית (הוצאת מודן, 2016).
הישגים בתחום המשפט > פרסים והוקרה

פרס "InnovAction" על פריצת דרך וחדשנות משפטית, מטעם מוסדות האקדמיה למשפטים וכלכלה בצפון אמריקה (2009)
Ogunte Women's Social Leadership Awards, הישראלית הראשונה שזכתה בפרס (2010)
פרס הכסף בקטגוריית Female Innovator of the Year – Government or Non-Profit –10 or Less Employees של פרסי סטיבי לנשים בעסקים לשנת 2012, 2015 ו-2019
פרס הארד בקטגוריית Female Innovator of the Year – Government or Non-Profit –10 or Less Employees של פרסי סטיבי לנשים בעסקים 2014
פרס רפפורט לאישה מעוררת השראה (2017)
נבחרה על ידי העיתון דה מרקר-Women כאחת מ-40 הנשים המשפיעות בתחום החברה בישראל (2007)
נבחרה על ידי העיתון ליידי גלובס, כאחת מ-50 הנשים המשפיעות בישראל (2016, 2013, 2010, 2008).